Pildimäng: õiged aastad leitud! – Propastop
01.10.2023
Septembrikuu pildimäng kutsus tuvastama kaitseväe paraadi fotode tegemise aega.
Pilt 1: 2017 .aasta
Vastuse annab lihtne pildiotsing, mis toob välja näiteks selle artikli, mille juurest otsitav foto pärit. Kui oskad ära tunda pildil oleva lahingumasina, siis on abi ka Abrams+kaitseväe+paraad guugeldamisest ja näiteks selle artiklini jõudmisest.
Pilt 2: 2003. aasta
Seda fotot aitab tuvastada, kui otsida Eesti kaitseväe juhatajaid. Tarmo Kõuts oli selles ametis aastatel 2000-2006. Kui ostida selle ajavahemiku pilte Eesti presidendi kodulehelt, võibki leida otsitava pildi.
Pilt 3: 2013. aasta
Pildil on juba uuendatud Vabaduse väljak. Renoveerimine toimus 2009. aasta sügisel, järelikult maksab otsida paraade alates 2010. aastast.  Presidendi kodulehe fotogalerii annab taas õige vastuse. Pane tähele, et selle kodulehel olevad fotod ei tule esile pildiotsinguga, kuivõrd need pole indekseeritud.
Pilt 4: 2023. aasta
Ukraina lipu värvides lindid ei jäta kahtlust, et tegemist on tänavuse paraadiga. Pilt ise on pärit siit.
Suur tänu kõigile, kes lahendust leidma vaevusid. Varasemad sarnased ülesanded leiad otsisõnaga “Pildimäng” või samanimelisest rubriigist.